13. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 92460 της 12/13 Οκτ. 1964 (ΦΕΚ Β΄ 438) Περί ανασυγκροτήσεως του παρά τω Υπουργείω Εργασίας (Εθνικού Γνωμοδοτικού Συμβουλίου Κοινωνικής Πολιτικής). Το ανωτέρω συμβούλιον μετωνομάσθη εις «Ανώτατον Συμβούλιον Εργασίας» (Βλ. Β.Δ. 459/1965, ανωτ. σελ. 33). Έχοντες υπ’ όψει: 1.Τας διατάξεις του άρθρ. 28 του Νόμ. 3239/ 1955, «περί τρόπου ρυθμίσεως των συλλογικών διαφορών εργασίας και συστάσεως Εθνικού Γνωμοδοτικού Συμβουλίου Κοινωνικής Πολιτικής», ως ούτος ετροποποιήθη και συνεπληρώθη δια του Ν.Δ. 3755/1957. 2.Τας διατάξεις του υπ’ αριθ. 868/1960 Β. Δ/τος «περί Οργανισμού του Υπουργείου Εργασίας». 3.Τας διατάξεις του άρθρ. 8 του Νόμ. 4346/1964 «περί Οργανώσεως Υπηρεσιών προστασίας και εξυπηρετήσεως των εν Γερμανία εργαζομένων Ελλήνων και άλλων τινών περί Οργανισμών Κοινωνικής Πολιτικής διατάξεων», αποφασίζομεν: Το παρά τω Υπουργείω Εργασίας Εθνικόν Γνωμοδοτικόν Συμβούλιον Κοινωνικής Πολιτικής ανασυντιθέμενον ορίζεται (17μελές) και αποτελείται: (Βλ. ήδη άρθρ. 2 Β.Δ. 459/1965 ως ετροποποιήθη ανωτ. σελ. 33 (ζ). Του Συμβουλίου μετέχει αναλόγως του περιεχομένου των προς συζήτησιν θεμάτων εκπρόσωπος του αρμοδίου κατά περίπτωσιν Υπουργού οριζόμενος εκάστοτε υπό τούτου κατόπιν προσκλήσεως του Υπουργού Εργασίας. Παρά τω Συμβουλίω εκτελούν χρέη Εισηγητού των ενώπιον αυτού συζητουμένων θεμάτων οι εκάστοτε προϊστάμενοι των αρμοδίων Δ/νσεων ή οι παρ’ αυταίς Τμηματάρχαι. Παρά τω Συμβουλίω λειτουργεί Γραμματεία ης προϊσταται είς εκ των επί βαθμώ Εισηγητού και άνω υπαλλήλων της Δ/νσεως Αμοιβής Εργασίας. Τον Προϊστάμενον της Γραμματείας, τους γραμματείς και τους επικούρους τούτων ως και το απαραίτητον προς διεξαγωγήν εν γένει της υπηρεσίας βοηθητικόν προσωπικόν ορίζει δι’ αποφάσεών του ο Υπουργός Εργασίας. Άπαντα τα μέλη του Συμβουλίου, πλην των λόγω θέσεων, τους αναπληρωτάς τούτων οίτινες δέον να έχωσιν τας ιδιότητας των αναπληρουμένων, τους εισηγητάς και τον Προϊστάμενον της Γραμματείας διορίζει ο Υπουργός Εργασίας δι’ αποφάσεώς του δημοσιευομένης δια της Εφημερίδος της Κυβερνήσεως. Εν τη αυτή αποφάσει ορίζει, ως αντιπρόεδρον, ένα των μελών του Συμβουλίου. Δι’ ομοίων αποφάσεων διορίζεται και το παρά τη Γραμματεία προσωπικόν εν γένει. Το Συμβούλιον συνεδριάζει δια της παρουσίας 10 τουλάχιστον μελών εν οις ο Πρόεδρος ή ο αναπληρών τούτον Αντιπρόεδρος, και λαμβάνει αποφάσεις δια της πλειοψηφίας των παρόντων και δια ψήφων ουχί ολιγωτέρων των 6, εν ισοψηφία νικώσης της ψήφου του προεδρεύοντος. Κατά τα λοιπά ισχύουν και εφαρμόζονται αι κείμεναι διατάξεις αι μη τροποποιούμεναι δια της παρούσης. 